संयुक्त राष्ट्र में अमेरिकी राजदूत निक्की हेली ने अपने पद को साल के अंत में छोड़ने की घोषणा के कुछ दिन बाद राष्ट्रपति डॉनल्ड ट्रंप के इगो और सांस्कृतिक अज्ञानता का मजाक उड़ाया। भारतवंशी हेली (46) ने 9 अक्टूबर को घोषणा की थी कि वह संयुक्त राष्ट्र के अपने पद से इस्तीफा दे देंगी। माना जा रहा था कि वह राष्ट्रपति पद का चुनाव लड़ने के लिए ऐसा कर रही हैं, लेकिन वह अपनी घोषणा के बाद से ही इससे इनकार करती रही हैं।